उद्योगों की समस्याओं को लेकर चर्चा
हरियाणाराज्य औद्योगिक एवं इंफ्रास्ट्रक्चर विकास निगम के निदेशक दीपक जैन ने कहा कि आईएमटी इंडस्ट्रियल एसोसिएशन के सदस्यों से आह्वान किया है कि वे किसी भी समस्या के समाधान के लिए उन्हें कार्यालय में मिलेें। जिससे समस्या का यथासंभव समाधान किया जा सके।
फरीदाबाद आईएमटी इंडस्ट्रियल एसोसिएशन की सेक्टर-12 स्थित हुडा कन्वेंशन सेंटर में आयोजित बैठक में एचएसआईआईडीसी के निदेशकों ने एसोसिएशन के प्रतिनिधियों काे विश्वास दिलाया कि निगम से संबंधित सभी समस्याओं का समाधान किया जाएगा। जैन ने कहा लंबित मांगों को जितन संभव हो सकेगा हल करने का प्रयास करेंगे। जैन ने आईएमटी प्लांट होल्डरों की समस्या को सुनते हुए कहा कि सेक्टर-68, 69 में विजिट के बाद उन्हें पता चला कि निगम द्वारा आधारभूत सुविधाएं भी उपलब्ध नहीं कराई गई हैं।
इसमें बिजली आपूर्ति, सीवर, वाटर ट्रीटमेंट प्लांट आदि शामिल हैं। जैन ने कहा यदि हम मेक इन इंडिया के प्रोजेक्ट को सिरे चढ़ाना है तो इसके लिए उद्योगों को सकारात्मक माहौल देना होगा। फरीदाबाद इंडस्ट्रीज एसोसिएशन के प्रधान नवदीप चावला ने कहा कि गुजरात की तर्ज पर हरियाणा में भी मैत्री माहौल हाेना चाहिए।
hin_Deva hin_Deva hin_Deva hin_Deva